[{"text_idx": "#000016", "text": "A ffocws gynyddol ar amddiffynfeydd cadarn mae Owen Watkin wedi perffeithio\u2019i grefft yn y safle mwyaf heriol ohonyn nhw i gyd."}, {"text_idx": "#000017", "text": "Pan dyma Proffesiynnoldeb yn darfod ar ge\u0302m yr Undeb no\u0302l ym 1995 roedd na deimlad bod nifer o\u2019r gweldydd yn ddigon naturiol wedi ei gadael ar o\u0302l ac yn ceisio ad-ennill tir. Am flynyddoedd wedi\u2019r \u2018chwyldro\u2019mawr roedd nifer yn edrych tuag at ddylanwad rygbi tri ar ddeg oedd eisioes yn broffesiynnol ers blynyddoedd lawer. Roedd na un elfen yn symbylu\u2019r gagendor yma efallai yn fwy nag unrhywbeth arall sef y pwyslais ar amddiffyn gre."}, {"text_idx": "#000018", "text": "Wedi\u2019r ge\u0302m fynd yn \u2018agored\u2019 roedd na fwy o arbennigo er enghraifft hyfforddwyr ffitrwydd penodedig ac ie roedd na alw nawr am hyfforddwyr amddiffynnol wrth i nifer gael ei denu o\u2019r \u2018Gogledd\u2019 \u2013 roedd Phil Larder yn ran anatod o lwyddiant Lloegr o dan Syr Clive Woodward a Shaun Edwards ac Andy Farrell yn eu tro wedi cyfrannu at lwyddiant timoedd Warren Gatland."}, {"text_idx": "#000019", "text": "Erbyn heddi ma setiau amddiffynnol yn rhwybeth i ni\u2019n hen gyfarwydd \u2013 ac mewn gemau ble ma\u2019r pethau bychain yn newid ge\u0302m yr amddiffyn yn anad dim sy\u2019n ennill gemau."}, {"text_idx": "#000020", "text": "Mae safle\u2019r canolwr yn hynny o beth wedi dod yn hynod bwysig i gyd-dynnu\u2019r amddiffyn , un o\u2019r ddau chwaraewr sy\u2019n gyrru\u2019r elfen yma ac mae natur y ro\u0302l yn golygu cael meddwl chwim a chraff wrth ddelio ag ymosdiadau a phatrymau\u2019n cael eu gweu y tu o\u0302l. Mae\u2019r her yn rhywbeth ma Owen Watkin yn ei fwynhau ond yn un sy\u2019n gofyn am waith cyson a dyfalbarhad."}, {"text_idx": "#000021", "text": "\u201cPan i chi\u2019n amddiffyn yn y canol mae cymaint o symudiadau ac onglau i ddelio ag e, felly chi angen bod ysgafn droed ac yn ystwyth i ymateb i\u2019r patrymau sy\u2019n datblygu \u2013 ag os ma rhywbeth yn mynd o\u2019i le yna ti yw\u2019r un sy mewn trwbwl a ti sy angen datrys y sefyllfa. Dwi\u2019n credu fod hynny\u2019n gryfder i mi, yn fy ugeiniau cynnar roeddwn yn ymosod yn dda iawn ond doedd yr amddiffyn ddim cystal ond dwi wedi gweithio ar hynny ac erbyn hyn mae\u2019r gwaith caled wedi dwyn ffrwyth er fydden i dal licio meddwl bod sawl cryfder yna fy nge\u0302m a bod na gydbwysedd rhwng y ddau\u201d."}, {"text_idx": "#000022", "text": "A chymaint wedi serenu fel 12 a 13eg pwy felly yw\u2019r ysbrydoliaeth wedi bod o ran ei ddull chwarae?"}, {"text_idx": "#000023", "text": "\u201cYn tyfu lan mi oeddwn i\u2019n edmygu Brian O\u2019Driscoll , mi oedd e\u2019n chwarewr o fri yn un o\u2019r canolwyr gorau yn y byd."}, {"text_idx": "#000024", "text": "Doedd e ddim y mwyaf o ran maint ond roedd e\u2019n gryf , yn gorfforol, yn ddewr a mor gystadleuol a\u2019r cyflymder pur yna\u2019n gymaint o fantais. Roedd Jonathan Davies yn yr un modd yn dipyn o ddylanwad ond y peth mae lot ddim yn ystyried gyda O\u2019Driscoll a Foxy (Jonathan Davies) yw pa bynnag mor dda yr oedden nhw\u2019n ymosodol roedd amddiffyn y ddau yn ddi-fau\u201d."}, {"text_idx": "#000025", "text": "Ag yntau yn hannu o bentre Bryncethin ym Mro Ogwr roedd pe\u0302l rygbi ddim yn bell o\u2019i afael yn ystod ei blentyndod a\u2019r fagwraeth honno wedi rhoi sail cadarn i gyraedd yr uchelfennau yn ystod ei yrfa a\u2019r clwb rygbi lleol ac Ysgol Gyfun Llangynnwyd wedi chwarae ran amlwg yn ei ddatblygiad."}, {"text_idx": "#000026", "text": "\u201cRoedd fy nhad a nhadcu yn chwarae i\u2019r pentre lleol felly ges i\u2019n nhaflu fewn i\u2019r ge\u0302m yn ifanc. Sylweddolias fod gen i dalent am y ge\u0302m yn fy harddegau a\u2019r trobwynt oedd pan ges i wahoddiad I chwarae dros dim dan un ar bymtheg y Gweilch \u2013 dyna pryd sylweddolais bod modd i mi ddod yn chwaraewr proffesiynnol ac wedi blynyddoedd o waith caled a torchu llewys ma\u2019r freuddwyd hynny wedi\u2019i gwireddu\u201d."}, {"text_idx": "#000027", "text": "Breuddwyd arall wrth gwrs i\u2019r criw presennol yw cyraedd Cwpan y Byd yn Ffrainc mewn llai na blwyddyn, ag amser yn brin mae\u2019n rhaid bachu ar bob cyfle yn enwedig gan mai lle i 34 yn unig sydd yn y garfan derfynol ac mae canolwr y Gweilch yn cydnabod bod tioyn o gystadleuaeth yn yr un safle. \u201cMae\u2019n wych i fi \u2013 ma George (North ) gyda chymaint o brofiad ac yn dipyn o bresenoldeb tu fas ac er bod Nick (Tompkins) a fi yn brwydro am yr un crys i bob pwrpas ma hynny mewn ffordd yn gwthio ni ymlaen felly pwy bynnag sydd yn y canol mae\u2019n barteriaeth dda\u201d."}, {"text_idx": "#000032", "text": "North eisiau Cymru \u201car eu gorau\u201d drwy weddill y gyfres"}, {"text_idx": "#000036", "text": "Tanysgrifio i'n llythr newyddion wythnosol sy'n cynnwys y newyddion diweddaraf, uchafbwyntiau a manylion am gemau"}]